במסכת בבא בתרא מציגים חז"ל את שמותיהן של אמהות של דמויות מהמקרא אשר אינם מופיעים בתנ"ך, ביניהם אם דוד- נצבת בת עדאל.
יש הסוברים כי השם עדאל אינו שם אביה אלא מהווה סמל לטהרתם של דוד ואמו כדברי המדרש "וסימניך טמא טמא טהור טהור". בשמות האמהות רמז לאופי הבנים. השם "בת עדאל" רומז לשותפות במעשה ההריון ומכוון לבשורת הגאולה שתבוא. המילה 'עדיאת' בארמית פירושה 'להרות' ורומזת כי מעשה הלידה הוא ניסי ומצוי בידי האל.
ילקוט המכירי לספר תהילים מספר כי לישי היו שתי נשים. האחת אהובה והשנייה שנואה ונראה כי אם דוד הייתה עקרה בדומה לסיפורי מקרא אחרים על יעקב רחל ולאה ואלקנה וחנה. האם אשר שמה נעדר מילקוט המכירי היא דמות מרכזית בסיפור המובא במדרש. מוטיב חוזר בו הבעל מוצא עצמו עם אישה אחרת, מצוי במקרא בסיפורם של יעקב רחל ולאה ובסיפור יהודה ותמר.
ייתכן ודוד הוא בנה של העקרה והסיפור המובא במדרש בא להתמודד עם שאלת ייחוסו של דוד הנעדרת מן התנ"ך:
"חד אמר, דוד בן אהובה היה, וחד אמר דוד בן שנואה היה. והיו לו לישי שישה בנים גדולים, ופירש מאשתו ג' שנים. לאחר ג' שנים הייתה לו שפחה נאה ונתאווה לה. אמר לה: "בתי, תקני עצמך הלילה" ... הלכה השפחה ואמרה לגברתה, הצילי עצמך, ונפשי ואדוני מן הגיהנום. אמרה לה: "מאי טעם?" שחה לה את הכול. אמרה לה: בתי, מה אעשה שהיום ג' שנים שלא נגע בי?" אמרה לה: "אתן לך עצה, לכי תקני עצמך, ואף אני כך, ולערב כשיאמר: סגרי הדלת! תיכנסי את ואני אצא". וכך עשתה. לערב עמדה השפחה וכבתה את הנר, באה לסגור את הדלת, נכנסה גברתה ויצאה היא. עשתה עימו כול הלילה ונתעברה בדוד. ומתוך אהבתו על אותה שפחה יצא דוד אדום מבין אחיו. לט' חודשים ביקשו בניה להורגה ואת בנה דוד, כיוון שראו שהוא אדום, אמר להם ישי – הניחו לו ויהי לנו משועבד ורועה צאן... כשהגיע שמואל להמליך את בנו של ישי וכל הבנים נפסלו למלוכה חוץ מדוד שנמצא ראוי – אמרו ישי ובניו: לא בא שמואל אלא לבזותנו ולהודיע לישראל שיש לנו בן פסול. ואימו של דוד אמרה – "אבן מאסו הבונים" – לא הבונים אלא "הבנים" - "אי בן שמאסו אותך אחיך, והיית לראש פינה", ועלית על כולן".
הליכודניקים החדשים – הקבוצה הדמוקרטית
הליכודניקים החדשים – הקבוצה הדמוקרטית (בראשי תיבות: הלח"ד) הוא שמה של קבוצה פוליטית הפועלת כסיעה פנים-מפלגתית ליברלית בליכוד.
פעילות הקבוצה.
באוקטובר 2019 התפצלה הקבוצה מתוך הליכודניקים החדשים, כאשר קבוצת אנשים שהבולט שבהם יניב טוירמן שהורץ מטעם הקבוצה לרשימת הליכוד לכנסת ה-21 הודיעו על הקמת תנועת "הליכודניקים החדשים – הקבוצה הדמוקרטית". זאת על רקע התנהלות אחד ממייסדיה, ליאור מאירי.
"הליכודניקים החדשים – הקבוצה הדמוקרטית" הגישו באוקטובר 2019 לבית הדין של הליכוד עתירה להורות על קיום פריימריז לראשות הליכוד.
בנובמבר 2019 עתרה הקבוצה כנגד מנכ"ל הליכוד, צורי סיסו, היועץ המשפטי של הליכוד, עו"ד אבי הלוי, ויו"ר ועדת הבחירות המרכזית של הליכוד, השופט בדימוס מנחם נאמן, בטענה שכ-1,908 חברי ליכוד הורחקו באופן בלתי חוקי ובניגוד לחוקת הליכוד בין החודשים יולי - אוקטובר.
הקבוצה הגישה בדצמבר 2019 עתירה נגד הרחקת חבריהם ערב הבחירות לראשות המפלגה. לאחר שבימים האחרונים קיבלו 650 חברי הליכודניקים החדשים מכתב המודיע להם כי הוחלט להרחיק אותם מהליכוד בתוך 14 יום - עד יום לפני הבחירות. חברות הכנסת קרן ברק ושרן השכל הגיעו למשך כל הדיון לתמוך בטענות הקבוצה.
בפריימריז לראשות התנועה 4,550 מתפקדי ליכוד יצאו בדצמבר 2019 והצביעו בהתאם להמלצת הליכודניקים החדשים – הקבוצה הדמוקרטית.
האג'נדה של "הליכודניקים החדשים – הקבוצה הדמוקרטית" שולבה באופן רשמי בקמפיין הליכוד של מרץ 2020 (לכנסת ה-23) . מספר שרים וח"כים התבקשו להתייחס אל האג'נדה של הליכודניקים החדשים – הקבוצה הדמוקרטית, ולהבליט את הנושאים שעשו לקידומה, ביניהם : אלי כהן, צחי הנגבי , ישראל כ"ץ, קרן ברק, גילה גמליאל וניר ברקת.
בזמן המשבר החוקתי כאשר יו"ר הכנסת דאז, יולי אדלשטיין, סירב לקיים את החלטת בג"ץ ולעלות להצבעה את הדחתו מכס היו"ר. הקבוצה פנתה לשרים ולח"כים בליכוד כדי שיבהירו שאת החלטות בית המשפט יש לקיים. לפחות שליש מהשרים והח"כים של הליכוד נענו לקריאתם ופרסמו אמירות ברורות בנושא באמצעי התקשורת וברשתות החברתיות.
הקבוצה מקיימת מעת לעת מפגשים עם ח״כים ושרים מטעם הליכוד, באפריל ומאי של 2020 התקיימו מפגשי מתפקדים בזום עם שר החקלאות צחי הנגבי, שר הכלכלה אלי כהן, שר האנרגיה יובל שטייניץ וחברות הכנסת שרן השכל וקרן ברק.
מליאת הכנסת אישרה ביוני 2020 בקריאה טרומית את ההצעה בעניין אי הפללת צרכני הקנאביס של חברת הכנסת שרן השכל . לפני כן ועדת השרים לענייני חקיקה אישרה את ההצעה. הקבוצה ביקשה לפני הדיון משרי הליכוד בוועדת השרים לחקיקה - ישראל כ״ץ, אמיר אוחנה ודודי אמסלם שיצביעו בעד חוק אי ההפללה ומהשר זאב אלקין, שלמרות התנגדותו העקרונית לחוק, שימנע בהצבעה .
מנכ"ל הליכוד, צורי סיסו, שיגר בתחילת אוגוסט 2020, מכתבים לאלפים מחברי הקבוצה, בו נדרשו להתחייב שיצביעו עבור הליכוד בבחירות כתנאי להמשך התפקדותם. "הליכודניקים החדשים – הקבוצה הדמוקרטית" הגישו ב-16 באוגוסט 2020 לבית הדין של הליכוד עתירה דחופה בדרישה לבטל את מכתבי ההדחה שנשלחו לאלפים ממתפקדי הליכודניקים החדשים, וכן בקשה לצו ביניים המשהה את הליכי ההדחה ומאפס את הזמנים עד לקיום הדיון בעתירה. הקבוצה טוענת בין השאר שמדובר באכיפה בררנית המפלה את מתפקדי הליכודניקים החדשים אל מול מתפקדי כל קבוצה אחרת בליכוד.
אידאולוגיה.
הקבוצה דוגלת בערכים ליברלים-ציוניים בדגש על קידום מעמד הביניים, שמירה על דמוקרטיה ליברלית, התואמת את רוח מגילת העצמאות, חוקת הליכוד ואת דרכם של מנחם בגין וזאב זבוטינסקי ותמיכה בהקמת ממשלת מרכז ליברלית-ציונית.
עמדת הליכודניקים החדשים – הקבוצה הדמוקרטית היא שחוקת הליכוד הוזנחה על ידי הנהגת המפלגה, בפרט הסעיפים העוסקים בשמירת ערכי המוסר וטוהר המידות, זכויות וחופש האדם, ערך השוויון וביסוס כלכלה ליברלית ומשק חופשי ותחרותי. בנוסף, האג'נדה של הקבוצה שמה דגש על הפרדת דת מהמדינה, הפחתת כוחם של ועדי העובדים במשק, שיטת חינוך שונה בישראל החותרת לערכים דמוקרטיים, כינון חוקה בישראל, שמירה על מעמדו של בית המשפט העליון והתנגדות לכל ניסיון לפגוע בכוחו ובסמכויותיו, תוך שיפור ותיקון תקלות במערכת המשפט. כמו כן מבקשת הקבוצה להילחם בהתנהלות שנתפסת בעיניהם כאנטי-דמוקרטית ופופוליסטית, ולהחליפה בהתנהלות יותר ליברלית וממלכתית. הקבוצה טוענת למונופול של הזרם האורתודוקסי ומבקשת להשוות את מעמדם הרשמי של הרפורמים והקונסרבטיבים ואת התקציבים הכספיים המוענקים להם.
הקבוצה אינה עוסקת בנושאים מדיניים, זאת מתוך אמונה שהעיסוק בסוגיית הסכסוך הישראלי-פלסטיני ונושאים ביטחוניים גורמים לפילוג מיותר, גם כאשר יש הסכמה על נושאים אחרים. הקבוצה מאמינה שיש למצוא את המכנה המשותף בין המפלגות הציוניות ולהתמקד בנושאים חשובים אחרים כמו הכלכלה הישראלית.
בלטו (סרט)
בלטו (באנגלית: Balto) הוא סרט אנימציה/לייב אקשן אמריקאי שהופץ בשנת 1995, שבוים על ידי סיימון וולס, והופק על ידי סטיב היקנר. הסרט מספר את סיפורו של בלטו הכלב ההאסקי סיבירי. בסרט מדבבים בין היתר: קווין בייקון, ברידג'ט פונדה, פיל קולינס ובוב הוסקינס. הסרט עצמו, ושני סרטי ההמשך שיצאו לווידאו, לא דובבו לעברית.
עלילה.
בשנת 1995, בעיר ניו יורק, אשה זקנה, נכדתה והכלב בלייז, טיילו בסנטרל פארק, והסתכלו באנדרטה. כאשר ישבו לנוח, האשה ספרה לנכדתה את סיפורו של בלטו אשר התרחש בנום לפני 70 שנה בחורף 1925, הסרט מתחלף מלייב אקשן לאנימציה.
בלטו, כלב זאב צעיר, חי בנום יחד עם אביו המאמץ בוריס, אווז צפון, ושני דובי הקוטב מוק ולוק. בהיותו חצי כלב חצי זאב, בלטו לא זכה להערכה מהכלבים ובני האדם יחד. היחידות שהעריכו אותו הייתה ג'נה, כלבת האסקי אשר בלטו מאוהב בה, והילדה שלה, רוזי. הוא היה מושא ללעג כלפי סטיל, כלב מזחלות אלוף וחסר פחד, אשר חיבב גם הוא את ג'נה.
ערב אחד, כל הילדים, כולל רוזי, חלו בדיפתריה ולרופא לא היה נוגדן. בעקבות מזג האוויר החורפי החמור, לא יכלו להביא מג'ונו תרופות מהאוויר אל הים, והדרך הקרובה היא אל נננה. מזחלת כלבים נאלצה לבחור את הכלבים הטובים ביותר להנהגה על מנת להביא את התרופה. בלטו נרשם וניצח, אולם סטיל חשף על חציו הזאב של בלטו וגרם לפסילתו. הצוות עזב הלילה עם סטיל בראש המזחלת והביא את התרופה בהצלחה, אולם בדרך חזרה, הם נתקעו בבסיס של קרח והיו בחוסר הכרה.
כשהחדשות הגיעו אל נום, בלטו התכונן למצוא אותם יחד עם בוריס, מוק ולוק. בדרכם דוב גריזלי התקיף אותם, אולם ג'נה, אשר עקבה אחריהם, התערבה. הדוב רדף אחרי בלטו מחוץ לאגם הקפוא, שם הדוב נפל למים וטבע, בעוד שמוק ולוק הצילו את בלטו מאותו גורל. אולם, ג'נה נפצעה ולא יכלה להמשיך. בלטו אמר לבוריס ולדובי הקוטב לקחת אותה הביתה בעוד שהוא ממשיך הלאה. ג'נה נתנה לבלטו את הבנדנה שלה ללבוש. בלטו הצליח למצוא את הצוות, אולם סטיל סירב לעזור ותקף את בלטו, כדי ליפול מהצוק. בלטו הנהיג את הצוות, אולם סטיל חיבל בסימנים של בלטו והצוות שוב איבד את הדרך. כאשר ניסה להציל את התרופות שנפלו מהצוק, גם בלטו נפל.